burgasdotpro/wikipedia huggingface dataset:
Ostré (vrch v Nízkych Tatrách)

Ostré () je vrch v Nízkych Tatrách. Leží nad osadou Jazierce, približne južne od Ružomberka.
Poloha.
Nachádza sa v severozápadnej časti Nízkych Tatier, v geomorfologickom podcelku Ďumbierske Tatry a časti Salatíny. Leží v Žilinskom kraji, v okrese Ružomberok a na katastrálnom území mesta Ružomberok. Najbližším sídlom je na západnom úpätí situovaná osada Jazierce, severozápadne sa nachádza Biely Potok a mesto Ružomberok, severovýchodným smerom aj Ludrová a Liptovská Štiavnica. Vrchol leží v ochrannom pásme Národného parku Nízke Tatry.
Opis.
Ostré je súčasťou hrebeňa, ktorý vedie západným smerom z masívu Salatína () a na Červenej Magure () sa stáča na sever. Severne sa nachádza Sidorovo (), Kutiny () a Borovnisko (), východne Kundrák (), Príslop () a Malý Salatín (), južne Salatín, Magura () a Brankov () a západne Pulčíkovo (), Šiprúň () a Vtáčnik (). Vrch patrí do povodia Váhu a odvodňujú ho na západe rieka Revúca a na východe Ludrovčanka. Vrcholom vedie značený turistický chodník z blízkeho Bieleho Potoka.
Dejiny.
Počas Slovenského národného povstania bol obsadený jednotkami povstaleckej Šiestej taktickej skupiny, ktorú na krídlach podporovali partizánske oddiely. 6. septembra 1944 tu bolo vybudované silné pásmo obrany, odkiaľ mohli v septembri a októbri povstalci sledovať dolinu Váhu. Z pozorovateľne na vrchole kopca boli schopní efektívne riadiť delostreleckú paľbu a tým narúšať nemeckú prepravu a transporty. Zároveň tak bránili nemeckým jednotkám v prieniku k Banskej Bystrici. Ťažké boje o vrch prebiehali od polovice septembra do 24. októbra 1944. Povstalci okolo Ostrého odrazili 14 nemeckých útokov, pričom v bojoch zlikvidovali 300 nepriateľských vojakov a ďalších 136 zajali. Jednotke pod velením nadporučíka A. Benického a delostreleckého kapitána P. Mitru sa nakoniec podarilo uniknúť z nemeckého obkľúčenia v priestore Ostrého a prebojovať sa k Bielemu Potoku, kde sa spojili s ostatnými povstaleckými jednotkami. Dnes sa na počesť padlým pri povstaní v dedinke Osádka koná výstup na Ostré.
Výhľady.
Vrchol pokrýva súvislý, miestami riedky les, ktorý umožňuje obmedzený rozhľad. Z vhodných lokalít je tak možné pozorovať Liptovskú kotlinu, no najmä okolité vrcholy Nízkych Tatier a susednej Veľkej Fatry, pri priaznivých podmienkach tiež Malú Fatru, Oravskú Maguru, Chočské vrchy a Západné Tatry.
Camp Zeist

Camp Zeist je bývalá škótska exkláva v Holandsku. Išlo o značne bizarné územie, ktoré existovalo v rokoch 1999 až 2002 a bolo prehlásené za škótske územie v súvislosti s teroristickou akciou Lockerbie v Škótsku. Exkláva bola súčasťou operácie, ktorá umožnila britským autoritám prepraviť dvoch obvinených Líbyjcov na súdne pojednávanie v Škótsku.
Zoznam miest na Slovensku

Tento článok obsahuje zoznam všetkých 141 slovenských miest, zoradených podľa počtu obyvateľov k 31. decembru 2021.
Najmladším slovenským mestom sú Nesvady v okrese Komárno, ktoré štatút mesta získali k 1. januáru 2020.
Sastavci

Sastavci je nepatrná enkláva Bosny a Hercegoviny lokalizovaná na území Srbska, južne od rieky Lim. Leží na ceste medzi mestami Priboj a Rudo, v pohraničnej oblasti Zlatibor, ktorá bola zasiahnutá vojnovým konfliktom v 90. rokoch minulého storočia. 
"Základné údaje:"
Existencia enklávy sa datuje od 19. storočia. V súčasnosti je administratívnou súčasťou bosnianskej obce Medjurecja v okrese Rudo. Infraštruktúra (rozvod elektriny, telokomunikácie, školstvo, zdravotníctvo, služby) enklávy je napojená na Srbsko, avšak obyvatelia odvádzajú dane za pôdu bosnianskym úradom. To sa týka aj Srbov, ktorí v Sastavci podnikajú. 
Na prelome rokov 2001 a 2002 prebehli rokovania ohľadne vytýčenia novej bosniansko-srbskej hranice. Kým Bosna žiadala vytvorenie koridoru, ktorý by spojil krajinu s enklávou, Srbsko navrhovalo pravý opak. Výmenou za iné územie požadovalo pripojenie celého územia južne od rieky Lim (vrátane Sastavci). K žiadnej dohode však nedošlo a tak Sastavci zostáva aj naďalej enklávou. Posledné stretnutie medzinárodnej diplomatickej komisie sa uskutočnilo 25. júna 2004 v Belehrade, rovnako ako predtým, rokovanie nedospelo k žiadnemu kompromisu.
Obec Sastavci je v súčasnosti administratívnou súčasťou bosnianskej obce Medjurecja v okrese (opčina) Rudo, v rámci Republiky srbskej. V roku 1999 tu žilo 270 obyvateľov, viac ako 70 % z nich je srbskej národnosti.
Na území enklávy s rozlohou 4 km² sa používajú tri meny: bosenská marka, srbský dinár a euro.
Zoznam miest v Česku

Tento článok obsahuje kompletný zoznam miest v Česku.
Zoznam najväčších českých miest podľa počtu obyvateľov k 1. januáru 2024
Abecedný zoznam 602 českých miest k 1. 1. 2013
Steinstücken

Steinstücken je bývalá exkláva Západného Berlína, ktorá bola obklopená územím vtedajšieho Východného Berlína. Povojnový Berlín bol zoskupením viacerých enkláv a exkláv, malých území v Západnom Berlíne patriacich vtedajšej NDR a naopak. Vo Východnom Berlíne existovalo 10 exkláv, pričom najznámejšou a zároveň najľudnatejšou bola obec Steinstücken. V roku 1971 došlo k zámene pozemkov a bol vytvorený koridor medzi touto obcou a Západným Berlínom. Všetky ostatné západoberlínske exklávy boli postupne pripojené do roku 1988, či už predajom, alebo zámenou pozemkov.
Alojz Klimo

Alojz Klimo (* 3. august 1922, Piešťany – † 12. október 2000) bol slovenský maliar. Detstvo prežil v Bratislave.
Študoval v rokoch 19411945 na Slovenskej vysokej škole technickej v Bratislave. Oddelenie kreslenia a maľovania (prof. M. Schurmann a G. Mallý).
V rokoch 19451948 pokračoval v štúdiu na Vysokej škole umeleckopriemyslovej v Prahe (prof. J. Bauch a A. Pelc).
Žil a tvoril v Bratislave. Pracoval v oblasti maľby, kresby, grafiky, knižnej ilustrácie, monumentálno-dekoratívnej tvorby, venoval sa aj priestorovým objektom a tvorbe hračiek.
Do výtvarného umenia na Slovensku sa výrazne zapísal v oblasti abstraktnej, geometricko-konštruktívnej vývojovej línie a zostal jej verný aj v časoch spoločenskej nepriazne minulého režimu. Je jej výraznou a poprednou osobnosťou. Rovnako významnú, originálnu tvorivú stopu zanechal v oblasti knižnej kultúry, najmä v ilustráciách kníh pre deti a mládež.
Za svoju tvorbu dostal rad domácich i medzinárodných ocenení. Mal viac ako 25 samostatných výstav doma i v zahraničí. Zúčastnil sa mnohých kolektívnych domácich i medzinárodných výstavných podujatí. V roku 1970 reprezentoval Česko-Slovensko na EXPO 70 v Osake.
Jeho tvorba je publikovaná v 20 publikáciách o výtvarnom umení. V roku 1995 vyšla knižná monografia jeho diela.
Práce A. Klimu sú v zbierkach 15 galérií v Česku a na Slovensku, v Múzeu L. Kassáka v Budapešti a v súkromných zbierkach na Slovensku, v Česku, Nemecku a Rakúsku.
Externé odkazy.
[[Kategória:Slovenskí maliari]]
[[Kategória:Narodenia v 1922]]
[[Kategória:Úmrtia v 2000]]
[[Kategória:Osobnosti z Piešťan]]
Amsterdam Zuidoost

Amsterdam Zuidoost je jednou z 15 mestských obvodov Amsterdamu (stadsdelen) a skladá sa z troch mestských obytných štvrtí: Bijlmermeer, Gaasperdam a Driemond. Na území obvodu sa nachádza tiež komerčná štvrť Amstel III/Bullewijk, ktorá zahŕňa ešte aj rekreačnú zónu Arena Boulevard. Žije tu vyše 130 rôznych národností, ktoré z obvodu vytvorili multikulturálnu lokalitu. 30 % obyvateľov je holandskej, 30 % surinamskej, 23 % afrikánskej, 6 % holandsko-antilskej a 2 % marockej národnosti. Obvod je lokalizovaný južne od Amsterdamu a od zvyšku mesta je oddelený územím provincie Noordholland.
Zaberá plochu 22,08 km² a žije tu 84 811 obyvateľov (r. 2003).
Jablonec nad Nisou

Jablonec nad Nisou (nem. "Gablonz an der Neiße") je štatutárne mesto na severozápade Čiech neďaleko (asi ) od krajského mesta Liberca, ležiace v údolí Lužickej Nisy a ich prítokov. Má 46 287 obyvateľov (2008).
Mesto je známe výrobou skla a bižutérie. Ponúka vyžitie v množstve športových a turistických aktivít v atraktívnom okolí mesta, ktoré tvorí ako Maloskalsko, tak aj Jizerské hory. V meste je zastúpený rad iných priemyselných odvetví.
Časti mesta.
Mesto sa skladá z ôsmich miestnych častí, ktoré sú takmer zhodné s katastrálnymi územiami (v zátvorke nemecký názov):
Česká Lípa

Česká Lípa (nem. "Böhmisch Leipa") je okresné mesto v Libereckom kraji, severne od Prahy. Leží na rieke Ploučnici s historickým centrom na pravom brehu. Má 14 miestnych častí s celkovou rozlohou a 38 tisíc obyvateľov.
Třebíč

Třebíč (spisovne "tá Třebíč", moravsky však aj ako "ten Třebič"; ) je mesto s rozšírenou pôsobnosťou, nachádzajúce sa na západe Moravy, v juhovýchodnej časti kraja Vysočina. Třebíč leží na rieke Jihlave juhovýchodne od mesta Jihlavy a západne od Brna. Nadmorská výška mesta je asi 400 metrov nad morom. Třebíč má asi 39 700 obyvateľov a je dôležitým centrom západnej Moravy a okresu Třebíč. 
Prvá zmienka o Třebíči je z roku 1101, kedy brnianske knieža Oldřich a jeho brat znojemské knieža Litolt založili na významnej križovatke obchodných ciest benediktínsky kláštor. 
Partnerské mestá.
Partnerskými mestami sú:
Třebíč je ďalej spriatelený s Baškou v Česku a s Rive-de-Gier vo Francúzsku.
Třinec

Třinec (", ") je štatutárne mesto v okrese Frýdek-Místek na severovýchode Česka, v Sliezsku, 32 km juhovýchodne od Ostravy na rieke Olše na území historického Těšínskeho Sliezska. Má približne 34 000 obyvateľov, rozlohu , nadmorskú výšku . Prvá písomná zmienka o Třinci pochádza z roku 1444. Vtedy to bola iba osada, štatút mesta získal Třinec až od roku 1931. V roku 1939 malo mesto 5 086 obyvateľov, k sliezskej národnosti sa ich vtedy prihlásilo 2 543, k poľskej 1 134 (22,3%), k českej 195 a k nemeckej 1 190 obyvateľov.
V roku 2001 sa k poľskej národnosti hlásilo 17,7 % obyvateľov mesta. 
V roku 2011 tu žilo takmer 37 tisíc obyvateľov. Mesto má rozlohu 8 541 ha, centrum je v nadmorskej výške , najvyšší bod dosahuje takmer (televízny vysielač na Javorovom vrchu). V meste sídli významný český výrobca oceľových valcovaných výrobkov, Třinecké železiarne, ktorý bol založený už v roku 1839.
V prvej polovici dvadsiateho storočia bol Třinec (spolu s regiónom Těšínsko) predmetom sporu medzi Česko-Slovenskom a Poľskom. Poľsko sa napokon nároku na Třinec vzdalo v roku 1958.
Šport.
Kluby
Tommy Stinson

Tommy Stinson (narodený Thomas Eugene Stinson; * 6. október 1966, Minneapolis, USA) je americký basgitarista, momentálne členom americkej hard rockovej skupiny Guns N’ Roses, bol jeden zo zakladajúcich členov legendárnej alternatívnej kapely The Replacements. Len 12-ročný sa pripojil k skupine a hral v nej až do ich rozpadu v roku 1991.
Potom vytvoril skupiny Bash &amp; Pop, ktoré mali krátku životnosť. V roku 1993 vydali jediný album "Friday Night Is Killing Me". Neskôr so skupinou Perfect vydal EP v roku 1996 nazvanú "When Squirrels Play Chicken". V roku 1997 ich album "Seven Days a Week" bol odložený kvôli problémom s nahrávacou spoločnosťou. 
V roku 1998 sa Stinson objavil na rockovom remixe Puffa Daddyho "It's All About The Benjamins" spolu s frontmanom Foo Fighters a bývalým bubeníkom skupín Nirvana a Queens of the Stone Age Davom Grohlom. Tiež sa objavil vo videoklipe k tejto piesni. Stinson sa stal basgitaristom Guns N’ Roses v roku 1998. 
V roku 2004 vydal sólový album "Village Gorilla Head", ktorý mal výborný ohlas u hudobných kritikov. Tiež v tomto roku Stinsonova kapela Perfect vydala odložený album "Seven Days a Week", ktorí premenovali na "Once Twice Three Times a Maybe". 
Na jeseň roku 2005 sa Stinson pripojil k skupine Soul Asylum na pár koncertov ako pamiatke ich basgitaristovi Muellerovi, ktorý zomrel na rakovinu. Medzi vystupovaním a písaním nových textov Stinson dokázal produkovať debutový album "Unfurled" punkovej skupiny Bobot Adrenaline. 
V decembri 2005 sa znova zišiel s Paulom Westerbergom a Chrisom Marsom, aby nahrali dve nové piesne pre kompiláciu Replacements.
Tábor (Česko)

Tábor je mesto na juhu Čiech. S svojimi 37 000 obyvateľmi je po Českých Budějoviciach druhým najväčším mestom v Juhočeskom kraji.
Mesto, ktorého centrum je pamiatkovou rezerváciou, je významným centrom turistického ruchu. Lákadlom pre návštevníkov je najmä história husitského hnutia.
Poloha.
Mesto leží na rieke Lužnici vo výške nad morom, asi južne od Prahy a severne od Českých Budějovic. Z geologického hľadiska leží Tábor v Táborskej pahorkatine, ktorá sa nachádza na rozhraní Třeboňskej panvy a Vlašimskej vrchoviny.
Chris Pitman

Chris Pitman (* 16. november 1961, Independence, Missouri, USA) je americký hudobník, multi-inštrumentalista a textár. V súčasnej dobe je klávesista a zvukový dizajnér hard rockovej skupiny Guns N’ Roses, v ktorej pracuje od roku 1998. Bol zakladajúcim členom kapiel Replicants, ZAUM a Lusk.
Život.
Chris Pitman píše a nahráva piesne súkromne s Axlom Rosom, spolupracovali na mnohých piesňach Guns N’ Roses na pripravovanom albume "Chinese Democracy". Na albume vystupuje ako multi-inštrumentalista, hrá na klávesoch, gitare, basgitare, spieva a programuje. Nebol vyhlásený za oficiálneho člena skupiny, avšak robí inštrumentáciu, syntenzátory a zvukové efekty na živých vystúpeniach. 
Jeden príklad Pitmanovho prídavku ku hudbe Guns N’ Roses obsahuje pieseň "Madagascar". Zatiaľ čo za éry Slasha hudba GnR obsahovala gitarové sólo počas inštrumentálnej prestávky, Chris Pitman pridal hovorené slovo obsahujúce známe citáty o tolerancii a porozumení.
Mimo Guns N’ Roses bol Pitman spoluzakladateľ Los Angeleského umeleckého zoskupenia Priory of the North, ktoré sa zameriava na verejné umenie a jeho montáže si objednali v rôznych miestach po celom svete vrátane Rio de Janeiro, Spojené kráľovstvo a USA. 
Presné vyhláskovanie jeho priezviska je témou debaty medzi jeho fanúšikmi. Rozdielne vyhláskovanie jeho mena sa objavilo v tlači a na tovare GnR, kde ho nazvali Pittman. Avšak zdroje blízke Pitmanovi vo všeobecnosti používajú Pitman. Priezvisko Pitman má svoje korene v starej angličtine. Je dovodené od slov pytt (baňa) a Mann (muž).
Linz

Linz (slovenský historický názov Linec) je štatutárne mesto v severnom Rakúsku pri rieke Dunaj. 
Je to hlavné mesto spolkového štátu Horné Rakúsko ("Oberösterreich"). Má rozlohu a viac ako 200 tisíc obyvateľov, s okolitými predmestiami a aglomeráciami až vyše 270-tisíc. Linz je tretie najväčšie mesto Rakúska.
Ruská oslobodenecká armáda

Ruská oslobodenecká armáda v skratke ROA (), známa aj ako vlasovci, bola vojenská jednotka sformovaná počas druhej svetovej vojny zo sovietskych vojnových zajatcov, zradcov, kolaborantov ako aj dobrovoľníkov, emigrantov a odporcov komunizmu, bojujúca na strane nacistického Nemecka. Jej veliteľom bol generál Andrej Andrejevič Vlasov. Ruská oslobodenecká armáda sa účastnila hlavne protipartizánskych akcií. Nemecké velenie ju nikdy nepoužilo na fronte, keďže mnoho jej vojakov sa pridalo iba z donútenia alebo existenčných dôvodov a ich odhodlanie bojovať proti ZSSR nebolo isté. V apríli 1945 ju tvorili 3 divízie (1., 2. a 3.) a rad ďalších menších jednotiek.
Vlasovci veľmi pomohli Prahe počas tzv. Pražského povstania na konci druhej svetovej vojny v roku 1945, keď sa zapojili po boku obyvateľov mesta do boja proti jednotkám Wehrmachtu v meste.
Jednotky armády boli na konci vojny zajaté americkými vojskami. Väčšina jej príslušníkov bola repatriovaná do ZSSR. Radových vojakov čakal väčšinou trest vo forme väzenia alebo nútených prác v gulagoch. Velitelia Ruskej oslobodeneckej armády boli odsúdení za vlastizradu a popravení. Iba časti jej príslušníkov sa podarilo utiecť na západ. Lichtenštajnsko ako jedna z mála krajín im udelilo politický azyl. Časť z nich v neskoršom období emigrovala do Argentíny.
Srínivása Ajjangár Rámánudžan

Srínivása Ajjangár Rámánudžan (; ; * 22. december 1887, Erode, India – † 26. apríl 1920, Chetput) bol indický matematik, široko uznávaný ako jeden z najbrilantnejších v nedávnej histórii. Prakticky bez akéhokoľvek formálneho vzdelania v matematike prispel podstatne k oblastiam analýzy, teórie čísel a nekonečných radov.
Životopis.
Rámánudžan, ktorý sa narodil a vyrastal v Erode v štáte Tamilnádu v Indii, bol prvýkrát oboznámený s formálnou matematikou vo veku desiatich rokov. Preukázal prirodzený talent v matematike a S. L. Loney mu poskytol knihy o pokročilej trigonometrii. Knihu zvádol vo veku trinástich rokov a objavil aj vlastné zákonistosti. V škole preukázal skutočného génia a získal od školy ocenenia. Vo veku sedemnástich rokov Ramanujan viedol vlastný matematický výskum Bernoulliho čísel a Eulerovej–Mascheroniho konštanty. Získal štipendium na štúdium na štátnej vysokej škole v Kumbhakóname. Neuspel v predmetoch netýkajúcich sa matematiky a stratil nárok na štipendium. Potom prestúpil na inú vysokú školu so zámerom vykonávať tam nezávislý matematický výskum. V roku 1909 si zobral za manželku deväťročnú Džanaki Ammal v súlade so želaním svojich rodičov. Na živobytie si zarábal ako úradník v "Madras Port Trust Office". V rokoch 19121913 Ramanujan poslal vzorky svojich hypotéz trom akademikom na Cambridgskej univerzite. Iba G. H. Hardy rozpoznal jeho vynikajúcu prácu a požiadal Ramanujana, aby pod jeho vedením študoval v Cambridgi.
Rámánudžan celý život trpel zdravotnými problémami. Jeho stav sa po príchode do Británie zhoršil a bola mu diagnostikovaná tuberkulóza a závažný nedostatok vitamínov. Bol odoslaný na ústavnú liečbu do sanatória. V roku 1919 sa vrátil Kumbakonamu, kde krátko na to roku 1920 zomrel.
Za svoj krátky život, počas nezávislej práce a spolupráce s Hardym, Rámánudžan zozbieral vyše 3 500 výsledkov (väčšinou ohľadne identít a rovníc). Hoci malé množstvo týchto výsledkov bolo chybných a niektoré už boli iným matematikom známe, neskôr bola dokázaná správnosť väčšiny jeho výsledkov. Formuloval výsledky, ktoré boli originálne a veľmi nekonvenčné, ako Ramanujanovo prvočíslo a Ramanujanova théta funkcia, a tieto inšpirovali množstvo ďalšieho výskumu. Niektoré z jeho najdôležitejších objavov však iba pomaly vstupovali do matematického mainstreamu. Nedávno našli Rámánudžanove vzorce aplikáciu na poli kryštalografie a teórii superstrún. Medzinárodne začal vychádzať "Ramanujan Journal" s cieľom publikovať prácu vo všetkých oblastiach matematiky, ktoré Rámánudžan ovplyvnil.
Varna (kasta)

Varna (, dosl. „farba“) je spoločenská kasta v systéme rozčlenenia obyvateľstva starovekej Indie.
Kasty počas stáročí prešli štiepením na podskupiny.
Neskôr pribudli páriovia, nazývaní aj nedotknuteľní, (Mahátma Gándhí ich nazval haridžanovia t. j. „božie deti“), ktorí stoja prakticky najnižšie, vykonávajú najmenej platené práce. V poslednej dobe im indický parlament zákonom zaručil práva a sociálnu pomoc.
Džáti – podskupina varny. Každý hinduista sa narodí do jednej z tisícov spoločenských skupín – džáti. Predpokladá sa, že hinduisti sa do určitej kasty rodia na základe svojej minulej karmy. Kasta rodiny tradične predurčuje povolanie svojich členov, dokonca i budúcich partnerov. Existujú kasty určitých profesií, ako napr. hrnčiarov, brašnárov atď. Dnes sa tieto sociálne bariéry pomaly začínajú stierať.
Odveta

Odveta alebo retorzia môže byť:
Odveta môže byť aj:
Monolit (prirodzený)

Monolit je hocijaký samostatne stojací kameň vytvorený prírodou.
S väčšinou monolitov je úzko spätých mnoho legiend a povestí.
Najväčším monolitom na svete je Mount Augustus, nachádzajúci sa na západe Austrálie . Bije sa o prvenstvo (nie je isté, že je to jedna skala) so známejšou Ayersovou skalou nachádzajúcej sa tiež v Austrálii.
Mount Augustus

Mount Augustus je monolitom a dominantou parku Mount Augustus National Park (). Nachádza sa na západe Austrálie a je najväčším monolitom na svete. Jeho prvenstvo môže byť spochybnené Ayersovou skalou.
Jeho výška je nad okolím a Zaberá územie ² a jeho stredná časť je dlhá takmer .
Kaffeine

Kaffeine je slobodný softvér a plnohodnotný multimediálny prehrávač pre systémy bežiace s KDE.
V základnej konfigurácii používa na pozadí xine-knižnice. Môže použiť tiež MPlayer ak je nainštalovaný. Od verzie 0.7 vývojári urobili podporu pre GStreamer KPart, a tak teraz podporuje 3 najpoužívanejšie média systémy pre Linux. S týmito 3 systémami je schopný prehrať takmer každý audio a video formát, avšak u niektorých iba s použitím proprietárnych kodekov.
Podporuje takisto streamované video a formáty DVB, DVD, Video CD and CD audio.
Tronador

Tronador je vulkanický komplex, nachádzajúci sa na argentínsko - čilských hraniciach, východne od jazera Todos los Santos. Komplex je tvorený prevažne bazaltami a andezitmi, jeho vrchol je zaľadnený. Vek Tronadora je odhadovaný na stredný pleistocén, jediné náznaky pravdepodobnej vulkanickej aktivity v holocéne sú andezitové lávové prúdy troskového kužeľa "Cerro Volcanico", nachádzajúceho sa na juhovýchodnom okraji komplexu.
Právne konanie

Právne konanie (iné názvy: právne relevantné konanie, konanie; úkon; právny úkon; staršie: "právny čin"; staršie alebo nespisovne : "právne jednanie"; nem. "Rechtshandlung", "Handlung"; čes. "právní čin", najmä pred rokom 2014 aj: "právní jednání", "právní úkon") môže byť:
V zahraničí bol v dávnejšej minulosti pojem právne konanie (Rechtshandlung) definovaný rozlične, a to niekedy až natoľko, že sa rôzne prekrýval s pojmom právny úkon (Rechtsgeschäft). V (česko-)slovenskej právnej teórii naopak panuje (s výnimkou textov pracujúcich výlučne s definíciou právneho úkonu z Občianskeho zákonníka) zmätok v používaní názvov (právny) úkon a (právne) konanie až dodnes (pozri vyššie uvedené definície a slovenské názvy). V Česku bol tento zmätok ešte znásobený tým, že od roku 2014 bol dovtedajší termín právny úkon v novom Občianskom zákonníku nahradený termínom právne jednanie, ktorý sa však dovtedy (ako vidno aj vyššie) často používal vo význame právne konanie a nie vo význame právny úkon . 
Právne konanie vo význame 2 podľa Ottová 2006.
"Aktívne" je právne konanie realizované (t. j. vytváraním konkrétnych právnych vzťahov) v dvoch základných formách:
Realizácia práva právnym nastáva aj "pasívnym" konaním (zdržaním sa konania, nečinnosťou, strpením konania iného subjektu):
Porovnaj aj delenie v článku právna skutočnosť.
Majstrovstvá Európy vo futbale 2008

Majstrovstvá Európy vo futbale 2008 sa konali v Rakúsku a vo Švajčiarsku od 7. júna do 29. júna 2008. Národné mužstvá a mali štart na tomto šampionáte zaručený, ďalších 14 miest bolo vyhradených pre postupujúcich z kvalifikácie, ktorá sa začala v auguste 2006. 
Rozhodcovia.
Na Majstrovstvách Európy vo futbale 2008 zápasy rozhodovalo dvanásť hlavných rozhodcov a 24 asistentov:
Počas duelov sa diskutovalo o Ľubošovi Micheľovi ako kandidátovi na pískanie finálového duelu. Nakoniec sa však hlavným arbitrom nestal. Stal sa ním Roberto Rosetti.
Okrem nich bolo na Majstrovstvách Európy k dispozícii niekoľko rozhodcov vo funkcii štvrtého rozhodcu. Boli to: Ivan Bebek, Stephane Lannoy, Viktor Kassai, Kristinn Jakobsson, Grzegorz Gilewski, Olegário Benquerença, Craig Thomson a Damir Skomina.
Purple Rain

Purple Rain môže byť:
Cayutué-La Viguería

Cayutué-La Viguería je menšie vulkanické pole, tvorené približne dvadsiatkou troskových kužeľov a maarov, nachádzajúce sa v južnej časti Čile, asi severovýchodne od mesta Puerto Montt. Jednotlivé sopečné útvary sú usporiadané pozdĺž zlomového systému v smere sever-juh. V horninovom zložení prevládajú bazalty. Posledná erupcia sa odohrala pred približne 3000 rokmi.
Juliette and the Licks

Juliette and the Licks je americká rocková skupina. Tvoria ju speváčka Juliette Lewis, gitarista Todd Morse, Kemble Walters, basgitarista Paul Ill a bubeník Jason Morris. Medzi ich najpopulárnejšie pesničky patria "You're Speaking My Language" a "Got Love To Kill".
V roku 2004 vydali svoje prvé EP "Like A Bolt Of Lightning", po ňom za krátku vydali album "You're Speaking My Language". Album obsahoval úspešný rovnomenný singel.
Bubeník Jason Morris opustil skupinu tesne pred vydaním druhého albumu. Skupina sa rozhodla, že zamestná bubeníka Davea Grohla.
Scott Weinrich

Robert Scott „Wino“ Weinrich (* 29. september 1961) je americký metalový gitarista a spevák. Sformoval metalovú skupinu The Obsessed.
Pôsobil aj v iných skupinách:
Povozník

Povozník alebo staršie furman (z nem. Fuhrmann) alebo staršie voziar/vozár bol v dedinskom prostredí človek, ktorý chodil so záprahom koní alebo volov, na zárobky (napr. na zvláčanie a odvoz dreva, alebo na prevážanie akýchkoľvek nákladov a tovarov). Príslušný spôsob prepravy/činnosť/zamestnanie sa nazýva povozníctvo alebo furmanstvo.
Pôvodne išlo o služobnú povinnosť poddaných či celých obcí. Na viacerých miestach Slovenska vzniklo osobitné zamestnanie tzv. furmanstvo (neskôr nazývané aj povozníctvo). V 17.19. storočí to bolo hlavné zamestnanie mnohých roľníkov na Gemeri, Spiši a Liptove. Furmani prevážali na dlhé vzdialenosti rozličné tovary a náklady, najmä pozdĺž obchodných ciest, a to pôvodne s volovými záprahmi, neskôr aj s koňmi. V priebehu 19. storočia sa táto činnosť prevádzkovala ako samostatná živnosť (špeditérstvo). Od konca 19. storočia začal zánik tejto činnosti, lebo ju nahradili modernejšie a rýchlejšie dopravné prostriedky.
Vozár

Vozár môže byť:
Bristol (Virgínia)

Bristol je mesto v americkom štáte Virgínia. Mesto sa pôvodne nazývalo Goodson, bolo premenované na Bristol v roku 1890. Cez mesto prechádza hranica štátov Virgínia a Tennessee. Bristol je považovaný za rodisko country.
Demografické údaje.
Podľa cenzu z roku 2000 je počet obyvateľov 17 367. Hustota obyvateľstva je 519 obyv./km².
Extrakcia

Extrakcia môže byť:
Lilian Thuram

Lilian Thuram (narodený Ruddy Lilian Thuram-Ulien 1. január 1972, Pointe-à-Pitre, Guadeloupe) je bývalý francúzsky futbalový obranca. Je hráčom, ktorý má najviac štartov za Francúzsko.
Hráčska kariéra.
Thuramova futbalová kariéra začal vo francúzskom klube AS Monaco v roku 1991 vo francúzskej Ligue 1. Neskôr prestúpil do talianskej Parmy. Tu pôsobil 5 sezón, počas ktorých získal v sezóne 1998/99 Pohár UEFA. V rokoch 2001 až 2006 hrával za Juventus Turín. V drese „Juve“ vyhral štyrikrát scudetto (jeden z titulov bol ale klubu odobraný kvôli škandálu s podplácaním zápasov).
V roku 2006 podpísal zmluvu s katalánskym veľkoklubom FC Barcelona. V drese Barcelony odohral dve sezóny, v júni 2008 podpísal zmluvu s francúzskym klubom Paris Saint-Germain. Za klub ale nenastúpil, v lete 2008 kvôli zdravotnému problému so srdcom ukončil svoju aktívnu kariéru.
Reprezentácia.
Za Francúzsko odohral spolu 142 zápasov, v júni 2006 prekonal vtedajší rekord Marcela Desaillyho v počte zápasov v národnom mužstve. Strelil len dva góly v medzinárodných zápasoch, oba v zápase semifinále Majstrovstiev sveta v 1998 proti Chorvátsku. Francúzsko sa tak prebojovalo až do finále, kde triumfovalo 3-0 nad Brazíliou. Thuram získal ocenenie Bronzová lopta za najužitočnejšieho hráča tímu. V roku 2000 bol súčasťou tímu, ktorý vyhral Euro 2000. Hral aj na Majstrovstvách sveta 2002 v Japonsku a Južnej Kórei, ktoré skončili pre Francúzsko skalamaním a na Eure 2004 v Portugalsku. Tréner Raymond Domenech ho nominoval aj na Majstrovstvá sveta 2006 v Nemecku. Francúzi sa prebojovali až do finále, kde podľahli Taliansku po penaltách. S reprezentačnou kariérou sa rozlúčil po Majstrovstvách Európy 2008, kde Francúzsko skončilo v základnej skupine.
Jonah Lomu

Jonah Lomu (* 12. máj 1975, Auckland, Nový Zéland – † 18. november 2015, Auckland) bol novozélandsky hráč ragby. 
V roku 1994 debutoval v drese All Blacks (národné mužstvo Nového Zélandu) a odvtedy odohral zaňho 73 zápasov. Bol považovaný za jedného z najvplyvnejších hráčov v histórii tohto športu. 9. októbra 2007 bol prijatý do Medzinárodnej siene slávy rugby. 
Na medzinárodnej scéne sa presadil po Majstrovstvách sveta v roku 1995 v Južnej Afrike.
John Terry

John Terry (* 7. december 1980, Barking, Londýn, Anglicko) je bývalý anglický profesionálny futbalista. Terry hrával na pozícii stredného obrancu a bol tiež kapitánom v tíme FC Chelsea v FA Premier League. Takisto bol kapitánom Anglického národného futbalového mužstva, ktorým bol od augusta 2006 do februára 2010, a od marca 2011 do februára 2012. Svoju kariéru ukončil v roku 2018 v tíme Aston Villa kde hral jednu sezónu.
Terry bol menovaný UEFA Club Defender of the Year v rokoch 2005, 2008 a 2009. Takisto sa stal PFA Players’ Player of the Year v roku 2005, a bol zaradený do FIFPro World XI na štyri sezóny po sebe od roku 2005 do 2008.
Terry je najúspešnejším kapitánom FC Chelsea,pričom vedie s tromi titulmi FA Premier League, tromi Pohármi FA a dvomi Ligovými pohármi od roku 2004. Je jedným z piatich hráčov, ktorý má na konte viac ako 500 vystúpení za klub FC Chelsea a je najviac skórujúci obranca klubu všetkých čias. V roku 2007 sa stal prvým kapitánom, ktorý vyzdvihol Pohár FA na Wembley Stadium vo víťazstve FC Chelsea 1–0 nad Manchestrom United a je tiež prvým hráčom, ktorý medzinárodne skóroval gólom ako kapitán Anglicka 1–1 nerozhodným výsledkom s Brazíliou.
Klubová kariéra.
Mladosť.
Terry sa narodil v Barkingu vo východnom Londýne a navštevoval Eastbury Comprehensive School. Terry hral pôvodne pre Senrab FC po boku mnohých budúcich hviezd anglického futbalu v FA Premier League ako Sol Campbell, Jermain Defoe, Bobby Zamora, Ledley King a Jlloyd Samuel. Ako chlapec bol súčasťou mládežníckeho systému v klube West Ham United FC, kde sa dostal v roku 1991 na pozíciu stredopoliara. Do FC Chelsea prestúpil v 14 rokoch, kde hral za dorast a rezervný tím. Kvôli nedostatku stredných obrancov sa stal stredným obrancom, ktorým je dodnes.
Prvotné roky s FC Chelsea.
Terry mal svoj debut v FC Chelsea dňa 28. októbra 1998 ako neskoršia náhrada v Carling Cupe s Astonom Villom. Bol krátky čas na hosťovaní v Notthingam Forest FC v roku 2000 a vybudoval si svoju prvú tímovú skúsenosť a bol subjektom záujmu ako Davida Platta tak aj manažéra Steva Bruca tímu Huddersfield Town FC.
V roku 2002 bol Terry zapletený v incidente v nočnom klube v západnom Londýne spolu so svojím spoluhráčom Jodym Morrisom a Desom Byrnem z klubu Wimbledon FC. Bol obvinený z útoku a výtržnosti, ale neskôr bolo obvinenie zrušené. Počas tejto záležitosti mu bol udelený dočasný zákaz činnosti v Anglického národného futbalového mužstva prostredníctvom The Football Association. Predtým, spolu so spoluhráčmi v FC Chelsea Frankom Lampardom, Jodym Morrisom, Eiðurom Guðjohnsenom a bývalým spoluhráčom Frankom Silclairom v septembri 2001 bol pokutovaný dvojtýždňovým strhnutím mzdy za rušenie v opilosti trúchliacich amerických turistov v bezprostredne po útokoch z 11. septembra 2001. Počas týchto prvotných rokov v FC Chelsea, Terry zdieľal byt s Andrewom Croftsom.
Weehawken

Weehawken je mesto v americkom štáte New Jersey v Hudson County. Má rozlohu a žije tu 13 500 obyvateľov podľa sčítania v roku 2000. 
Mesto sa sformovalo ako "township" 15. marca 1859 z častí miest Hoboken a North Bergen. Časť mesta bola prenechaná mestu Hoboken v roku 1874. Ďalšie územia z West Hobokenu boli pripojené v roku 1879.
West Hoboken

West Hoboken bola obec, ktorá existovala v americkom štáte New Jersey v okrese Hudson County v rokoch 1861 až 1925.
Pôvodne bola zriadená ako mestečko (Township) 28. februára 1861, z častí mestečka North Bergen. Mestečko bolo znovu začlenené 6. apríla 1871 a znovu 27. marca 1874. Časti mestečka boli prenechané mestu Weehawken v roku 1879.
28. júna 1884 bol West Hoboken znovu zriadený ako mesto a znovu začlenený 24. apríla 1888 na základe referenda spred 12 rokov.
1. januára 1925 bolo zriadené mesto Union City, čím nahradilo Union Hill a West Hoboken.
North Bergen

North Bergen je mestečko (township) v americkom štáte New Jersey v okrese Hudson County. Má rozlohu a žije tu 58-tisíc obyvateľov (2000). 
Bolo zriadené 10. apríla 1843 z mestečka Bergen. Časti mestečka boli pripojené z Hobokenu 9. apríla 1849, z mesta Hudson 12. apríla 1852 a 11. apríla 1855, Guttenberg, Union a West Hoboken, Union Hill a Secaucus.
Union City (New Jersey)

Union City je mesto v americkom štáte New Jersey v okrese Hudson County. Má rozlohu a žije tu približne 66-tisíc obyvateľov. Je to jedno z najhustejšie zaľudnených miest v USA (20 395,9 obyv./km²).
Ashley Cole

Ashley Cole (* 20. december 1980, Londýn) je anglický futbalista, od roku 2006 hráč londýnskeho klubu FC Chelsea. 
Ako dorastenec hrával za Arsenal, je reprezentantom Anglicka, v rokoch 1999 - 2006 hral za klub Arsenal Londýn (v roku 2000 na hosťovaní v Crystal Palace Londýn FC).
Ženská štvorhra na Wimbledone 2007

Ženská štvorhra na Wimbledone 2007 sa hrala ako súčasť Wimbledonu 2007 od 27. júna do 8. júla. Súťaže sa zúčastnilo 64 párov, z toho 16 nasadených. Víťazkami sa stali Cara Blacková a Liezel Huberová, ktoré vo finále vyhrali nad párom Katarina Srebotniková, Ai Sugijamová 3:6, 6:3, 6:2.
Imst (okres)

Imst je okres v rakúskej spolkovej krajine Tirolsko. Má rozlohu , žije tu 56 964 obyvateľov (2010) a jeho sídlom je Imst.
Heliopolis

Heliopolis alebo Héliopolis môže byť:
Heliopolis môže byť:
Innsbruck-vidiek

Innsbruck-vidiek () je okres v rakúskej spolkovej krajine Tirolsko. Má rozlohu a žije tu 181 698 obyvateľov . Na severe územia sa nachádza štatutárne mesto Innsbruck, ktoré však nie je súčasťou okresu.
Schwaz (okres)

Schwaz je okres v rakúskej spolkovej krajine Tirolsko. Má rozlohu a tu žilo obyvateľov. Sídlom okresu je mesto Schwaz.
Reutte (okres)

Reutte je okres v rakúskej spolkovej krajine Tirolsko. Má rozlohu a tu žilo obyvateľov. Sídlom okresu je Reutte.
Reutte

Reutte môže byť:
Zell am See (okres)

Zell am See je okres v rakúskej spolkovej krajine Salzbursko. Má rozlohu , žije tu 84 124 obyvateľov (2001) a sídlom okresu je Zell am See.
Monolit

Monolit môže byť:
Varna

Varna môže byť:
Caroline Wozniacka

Caroline Wozniacka (; * 11. júl 1990, Odense, Dánsko) je súčasná dánska profesionálna tenistka poľského pôvodu. Počas svojej kariéry vyhrala 18 turnajov WTA v dvojhre a 2 turnaje vo štvorhre.
Yvonne Meusburgerová

Yvonne Meusburgerová (* 3. október 1983, Dornbirn, Rakúsko) je bývalá rakúska tenistka.
Bethanie Matteková-Sandsová

Bethanie Matteková-Sandsová (* 23. marec 1985, Rochester, Minnesota, Spojené štáty) je súčasná americká profesionálna tenistka. Počas svojej kariéry vyhrala 8 turnajov WTA vo štvorhre.
Jej matka Heidi je Nemka, starí rodičia pochádzajú zo Slovenska.
Hana Šromová

Hana Šromová (* 10. apríl 1978, Kopřivnice, Česko) je bývalá česká profesionálna tenistka.
Zmiešaná štvorhra na Wimbledone 2007

Zmiešaná štvorhra na Wimbledone 2007 sa hrala ako súčasť Wimbledonu 2007 od 29. júna do 8. júla. Súťaže sa zúčastnilo 48 párov, z toho 16 nasadených. Zvíťazil nenasadený pár Jelena Jankovićová, James Murray, ktorý vo finále zdolal pár Alicia Moliková, Jonas Björkman 6:4, 3:6, 6:1.
Timea Bacsinszká

Timea Bacsinszká (* 8. jún 1989, Lausanne, Švajčiarsko) je súčasná švajčiarska profesionálna tenistka. Jej rodičia sú rozvedení, obaja sú maďarského pôvodu, otec pochádza z rumunského Sedmohradska, má brata a dve sestry.
Jorgelina Craverová

Jorgelina Craverová (* 23. január 1982, San Francisco, Córdoba, Argentína) je súčasná argentínska profesionálna tenistka.
Karolina Kózka

Blahoslavená Karolina Kózka alebo Karolina Kózkówna (* 2. august 1898, Wał-Ruda, Halič† 18. november 1914, tamtiež) bola poľská panna a mučenica.
Život.
Karolina Kózka prežila celý svoj život v rodnej dedine. Hlboko zbožná dievčina sa podieľala na aktivitách kresťanských laikov (Apostolstwo Modlitwy, Bractwo Wstrzemięźliwości, Żywy Różaniec), pomáhala tiež pri prevoze dedinskej čitárne.
Na začiatku prvej svetovej vojny sa jej zmocnil ruský vojak, ktorý ju odvliekol do lesa, kde sa ju pokúsil znásilniť. Dievčina sa urputne bránila a pokúšala sa utiecť, čo nakoniec viedlo k tomu, že ju rozzúrený neúspešný násilník brutálne ubil šabľou. Jej telo bolo objavené 4. decembera toho istého roku, pochovaná je v Zabawe.
Po smrti.
Pohrebu Karoliny sa zúčastnilo viac ako tritisíc ľudí a neoficiálny kult mladej mučeníčky sa začal šíriť Poľskom. Biskupi Jan Stepa a Jerzy Ablewicz iniciovali oficiálny beatifikačný proces, ktorý sa začal v roku 1965. 30. júna 1986 bol prijatý dekrét o Karolininom mučeníctve a 10. júna 1987 ju pápež Ján Pavol II. počas svojej návštevy v Tarnówe prehlásil za blahoslavenú. Rímskokatolícka cirkev slávi jej pamiatku vo výročný deň jej smrti: 18. novembra.
Je patrónkou Rzeszówskej diecézy, Katolíckeho združenia mladých ("Katolickie Stowarzyszenie Młodzieży") a Hnutia čistých sŕdc.
Camille Pinová

Camille Pinová (* 25. august 1981, Nice, Francúzsko) je súčasná francúzska profesionálna tenistka.
Calbuco

Calbuco môže byť:
Kristina Brandiová

Kristina Brandiová (* 29. marec 1977, San Juan, Portoriko) je súčasná profesionálna tenistka. Počas svojej kariéry vyhrala 1 turnaj WTA v dvojhre.
Anastasija Sergejevna Pavľučenkovová

Anastasija Sergejevna Pavľučenkovová, (* 3. júl 1991, Samara, Sovietsky zväz) je súčasná ruská profesionálna tenistka. Najvyššie v rebríčku WTA bola v dvojhre na 13. mieste (4. júl 2011) a v štvorhre na 24. mieste (24. jún 2013). V roku 2009 bola najmladšou hráčkou v prvej stovke WTA rebríčka, mala len 17 rokov.
Juniorská kariéra.
Ako juniorka vyhrala Australian Open dvakrát, prvý raz v roku 2006, keď vo finále porazila Dánku Caroline Wozniacku 1-6, 6-2, 6-3. A druhýkrát v roku 2007, keď len tesne porazila Američanku Madison Brengleovú dvakrát v tajbrejku 7-6, 7-6. Ešte dokázala vyhrať US Open v roku 2006, keď vo finále porazila Rakúšanku Tamiru Paszekovú 3-6, 6-4, 7-5. V roku 2006 bola členkou víťazného tímu Sacramento Capitals v svetovej tenisovej lige tímov.
Anne Keothavongová

Anne Keothavongová (* 16. september 1983, Londýn, Anglicko) je súčasná britská profesionálna tenistka. Vyhrala 15 turnajov ITF kategórie v dvojhre a 4 turnaje vo štvorhre.
Zuzana Ondrášková

Zuzana Ondrášková (* 3. máj 1980, Opava, Česko) je súčasná česká profesionálna tenistka.
Tatjana Mariová

Tatjana Mariová (, rod. Tatjana Malek; * 8. august 1987, Bad Saulgau, Nemecko) je súčasná nemecká profesionálna tenistka. 
8. apríla 2013 sa vydala za svojho trénera Charlesa Edouarda Mariu. 20. decembra 2013 sa im narodila dcéra Charlotte.
Naomi Cavadayová

Naomi Cavadayová (* 24. apríl 1989, Sidcup, Kent, Anglicko) je súčasná britská profesionálna tenistka.
Varvara Lepchenková

Varvara Lepchenková (, ; * 21. máj 1986, Taškent, ZSSR, dnes Uzbekistan) je súčasná americká profesionálna tenistka.
Narodila sa v Uzbekistane ukrajinským rodičom. Do roku 2006 reprezentovala Uzbekistan. Občianstvo USA získala 24. septembra 2011.
Pentium M

Pentium M je mikroprocesor architektúry x86 predstavený firmou Intel v marci 2003. Procesor bol pôvodne určený len na použitie v laptopoch (M ako mobilný). Pred uvoľnením bolo jeho kódové meno „"Banias"“.
Pentium M predstavuje radikálnu zmenu prístupu od Intelu, pretože tento procesor nie je variantom desktopového Pentia 4, ale modifikáciou procesoru Pentium III Tualatin (ktorý bol založený na jadre Pentia Pro). Je optimalizovaný na nižší odber elektrickej energie a nižšie produkované teplo ako desktopové procesory a tým umožňuje dlhší chod na batérie v notebookoch. Pentium M beží na nižších frekvenciách ako Pentium 4, ale ich výkon je porovnateľný (vďaka lepšej architektúre Pentia M). Napríklad Pentium M 1,6 GHz má podobný výkon ako Pentium 4 na 2,4 GHz. Procesory Pentium M boli taktované na frekvenciách od 900 MHz do 2,26 GHz.
Dobro (hudobný nástroj)

Dobro je rezofonická, rezonátorová alebo rezonančná gitara, vynájdená v r. 1929 slovenským rodákom Johnom Dopyerom. 
Pôvodne vzniklo z požiadavky na hlasnejšiu gitaru, vďaka kovovému rezonátoru však získalo dobro napriek podobnému vzhľadu špecifické zafarbenie zvuku.
História vzniku.
Johna Dopyeru, výrobcu strunových nástrojov v Los Angeles, zaujímali možnosti zosilnenia zvuku týchto akustických nástrojov (elektronické snímače boli vynájdené až neskôr). Prvým jeho pokusom boli husle s kovovým rezonátorom, lievikovitým zosilňovačom z Edisonovho fonografu. Potom sa pokúsil zosilniť zvuk gitary a to sa mu podarilo na celokovovej gitare s poniklovaným korpusom vyrobeným zo zliatiny(70% medi a 30% zinku) s tromi rezonátormi umiestnenými na korpuse. Ďalšie pokusy ukázali, že najlepší zvuk má gitara s tenkými rezonátormi z postriebreného hliníku.
V októbri r. 1926 požiadal John o svoj prvý patent a spoločne s bratmi za finančnej podpory investorov začali s výrobou "National Tri-Plate Style 1", ako sa tento nástroj nazýval, vo firme National Strings Instrument Corporations s 22 zamestnancami. 
Pre roztržky z tejto firmy spolu s bratom odišli a založili r. 1929 svoju vlastnú firmu Dobro Manufacturing Company, kde vyrábali už naozajstnú rezofonickú gitaru s dreveným korpusom a novým designom, ktorú si dal John patentovať rok predtým. Názov pre nástroj, ktorý sa v nej vyrábal predovšetkým  – DOBRO – vznikol spojením začiatočných slabík slov DOpyera BROthers (bratia Dopyerovi).
Tento názov sa natoľko ujal medzi hudobníkmi, že sa tak začal nazývať všebecne tento typ hudobných nástrojov bez ohľadu na výrobcu.
Hra na dobre.
Klasický štýl.
Na dobro s klasickým krkom, aký má španielska gitara, sa hrá aj podobným štýlom (najčastejšie v jazzovej hudbe).
Slide štýl.
Slide štýlom sa hrá podobne ako napr. na slide gitaru, kde sa k hre používa rúrka buď nastoknutá na prst, alebo uchopená prstami a stláčajúca struny.
Pri tomto spôsobe sa drží dobro vodorovne zavesené alebo položené na kolenách hudobníka.
Vylučujúce alebo

Vylučujúce alebo (iné názvy: vylučujúca disjunkcia, exkluzívna disjunkcia, alternatíva, buď... alebo..., v informatike aj XOR (z ), nonekvivalencia, antivalencia) je binárna logická operácia. Pravdivostná hodnota je 1 práve vtedy, keď majú obidva argumenty rôzne hodnoty.
Pravdivostná tabuľka.
Pravdivostná tabuľka operácie p XOR q (zapisuje sa aj ako buď p alebo q, p + q, p formula_1 q, alebo p ≠ q) je nasledovná:
Maracaibo

Maracaibo je druhé najväčšie mesto Venezuely. Má 1 295 000 obyvateľov (sčítanie obyvateľstva v roku 1998). 
Maracaibo je prístavné mesto, za mestom leží Maracaibské jazero spojené prielivom s Venezuelským zálivom.
Al-Džíza (mesto)

Al-Džíza, po slovensky tradične aj Gíza ( "al-Džíza", egyptská výslovnosť: "ig-Gíza" / "il-Gíza"), je egyptské mesto nachádzajúce sa na západnom brehu Nílu, približne severozápadne od Káhiry, dnes súčasť väčšej káhirskej aglomerácie. Al-Džíza je zároveň hlavným mestom guvernorátu Al-Džíza. Leží priamo na brehu Nílu, neďaleko severovýchodnej hranice oblasti. Obyvateľstvo: 4 779 000 (1998). 
Pri meste sa nachádza tzv. Pyramídové pole, vďaka ktorému je meno mesta svetoznáme.
Moderné mesto.
Mesto prešlo významnými zmenami. Mnohí si ho predstavujú podľa lokality, kde stoja pyramídy ako púštnu krajinu, ale v skutočnosti je prekvitajúcim, moderným strediskom egyptskej kultúry. Na jeho rozvoji sa podieľala už britská koloniálna správa a dnes v tomto trende pokračuje aj egyptská vláda, ktorá si uvedomuje význam mesta pre turistický ruch.
Niektoré z mestských štvrtí Al-Džízy sú: Alharám, v minulosti preslávený svojimi zábavnými podnikmi, Zamalek, domov egyptskej strednej triedy, a len nedávno preľudnený Almohandesín.
Sakkára

Sakkára () je dedina v Egypte, ako aj rozsiahle priľahlé staroveké pohrebisko, kde sa nachádza najstaršia stojaca pyramída (Stupňovitá pyramída). Nachádza sa približne 30 km južne od dnešnej Káhiry na ploche asi 7 km × 1,5 km.
V časoch, kedy bol hlavným mestom starovekého Egypta Memfis, slúžila Sakkára ako jeho nekropola. Hoci ju zatienila veľkoleposť Gízy a neskôr aj Údolia kráľov v Tébach, Sakkára zostala významným strediskom pohrebných a kultových obradov po viac ako 3000 rokov, až do helenistických a rímskych čias. 
Dejiny.
Stará ríša.
Najstaršie pohreby osôb urodzeného pôvodu v Sakkáre možno datovať do obdobia už 1. dynastie. S pohrebmi kráľovských osôb, vrátane faraónov Hetepsechemueja a Ninecera, sa začalo za 2. dynastie, no najvýznamnejší objekt v Sakkáre spadá do 3. dynastie. Je ním Stupňovitá pyramída faraóna Necericheta (Džosera), ktorú možno vidieť aj dnes, prvá skutočná pyramída, ktorú vraj vystaval Džoserov slávny vezír Imhotep. Okrem Džoserovej sa nachádza v Sakkáre ďalších 16 pyramíd v rôznych stupňoch zachovalosti. Z nich pyramída faraóna Venisa, ktorá sa nachádza niečo južnejšie od Stupňovitej pyramídy, ukrýva najstarší náboženský text na svete, Texty pyramíd, ktoré mali byť návodom pre posmrtný život zdobiacim vnútorné steny hrobky. V Sakkáre sa nachádza aj veľké množstvo mastáb. Pretože počas posledných dvoch tisícročí bola nekropola zaviata pieskom (dokonca ani pomerne rozsiahly pohrebný komplex obklopujúci Džóserovu pyramídu nebol odkrytý až do roku 1924), mnohé z nich boli dokonale zachované spolu so svojim vybavením a výzdobou.
Medzi najvýznamnejšie pamiatky z tohto obdobia patria:
Nová ríša.
Hoci väčšina mastáb v Sakkáre pochádza zo Starej ríše, je medzi nimi zastúpená aj jedna významná osobnosť Novej ríše: Haremheb, posledný faraón 18. dynastie. Budúci faraón si v Sakkáre nechal vybudovať hrobku ešte ako jeden z generálov faraóna Tutanchamóna. Haremheb nebol nikdy pochovaný v Sakkáre. Tak ako väčšina panovníkov 18. dynastie bol uložený na odpočinok v Údolí kráľov.
Neskoršie obdobia.
Z neskorších období pochádza ďalšia významná pamiatka v Sakkáre – Serapeum, súbor skalných hrobiek, ktoré obsahovali mumifikované telá posvätných býkov, ktorí boli uctievaní ako Apis, vtelenie boha Ptaha, v Memfise. Hrobky, ktoré objavil francúzsky archeológ Auguste Mariette roku 1851, boli z veľkej časti vyplienené už v staroveku, s výnimkou jedného, ktorý zostal neporušený po viac ako 3 700 rokov. Múmia býka, ktorú obsahoval, je dnes vystavená v káhirskom múzeu poľnohospodárstva.
Pri vstupe do Serapea sa nachádza mierne nesúrodé zoskupenie sôch známe ako Kruh filozofov. Je to pamiatka z čias Ptolemaiovcov, v ktorej mali byť zastúpení významní básnici a myslitelia starovekého Grécka, medzi nimi aj Hesiodos, Homér, Pindaros a Platón.
Bandónium

Bandónium alebo bandoneón alebo bandonika je druh gombíkovej ťahacej harmoniky, používaný najmä v hudbe argentínskeho tanga a džezových súboroch.
Pôvodné tangové nástroje boli gitara, klavír a flauta, ktoré v kombinácii s rôznorodou hudobnou tradíciou domácich Gauchov a prisťahovalcov obohatili milongu ako predchodcu tanga. Hudba umožnila prisťahovalcom vyjadriť nostalgiu na šťastnejšie staré časy, dočasné uniknutie z biedy. Neskôr bol klavír nahradený bandóniom, druhom harmoniky. Názov dostal podľa svojho vynálezcu Heinricha Banda, ktorý tento nástroj vyrábal od roku 1843 v Nemecku. Pôvodne bol nástroj určený namiesto organu predovšetkým v chudobnejších farách v Európe. V roku 1868 švédska nákladná loď Landskrona zakotvila v Buenos Aires. Legenda hovorí o tom, že jeden člen posádky, ktorý minul všetky svoje peniaze v baroch, vymenil svoje bandónium za fľašu šnapsu. Predpokladá sa, že toto bandónium bolo v Južnej Amerike ako prvé.
Výroba.
Výroba bandoneonu bola v minulosti sústredená v oblasti východného Nemecka v blízkosti hraníc s Českom (Carlsfeld, Chemnitz), kde sídlo viac významných výrobcov : Alfred Arnold, F. Uhlig, Lange. Do roku cca 1935 sa ocelové jazýčky upevňovali na železný zinkovaný plát s otvormi, po tomto roku sa začal používať hliník. Staršie nástroje so zinkovanými plátmi majú príjemnejšie charakteristickejšie zafarbenie zvuku, kým zvuk bandoneonu s hliníkovými plátmi je ostrejší, viac podobný akordeónu. Zvyšok nástroja je drevený, gombíky bývajú často plastové so vsadenou perleťou.
Hra na bandoneon.
Bandoneon má 2 sady gombíkov, na pravú a ľavú ruku. Pre pravú ruku sú umiestnené gombíky pre vyššie tóny, pre ľavú ruku tóny nižšie, basové.
Bandoneon hrá iné tóny pri nafukovaní a iné pri vyfukovaní mechu, hovoríme, že je diatonický/bi-sonický.
Landeck (okres)

Landeck je okres v rakúskej spolkovej krajine Tirolsko. Má rozlohu a tu žilo obyvateľov. Sídlom okresu je mesto Landeck.
Kufstein (okres)

Kusftein je okres v rakúskej spolkovej krajne Tirolsko. Má rozlohu a žije tu 99 928 obyvateľov (2010). Sídlom okresu je Kufstein.
Kitzbühel (okres)

Kitzbühel je okres v rakúskej spolkovej krajine Tirolsko. Má rozlohu a žije tu 61 786 obyvateľov (2011). Sídlom okresu je Kitzbühel.
Zell am See

Zell am See je mesto v rakúskej spolkovej krajine Salzbursko a sídlo rovnomenného okresu. Má rozlohu a žije tu 9 616 obyvateľov (31. 12. 2009).
Časti mesta.
Zell am See sa delí na 8 katastrálnych obcí:
Aquila (časopis)

Aquila bol významný a známy ornitologický časopis, ktorý vychádzal na území Uhorska. Prispievali do neho i niektorí známi slovenskí prírodovedci, ako napr. Oto Herman, alebo István Necsei, ktorý tam zverejňoval hlavne svoje kresby vtákov.
Viktor Ivanovič Močuľskij

Viktor Ivanovič Močuľskij (; * 11. apríl 1810, Petrohrad – † 5. jún 1871, Simferopol) bol významný ruský entomológ, ktorý sa zaoberal hlavne chrobákmi ("Coleoptera"), menej už motýľmi.
Močuľskij bol dôstojník ruskej cárskej armády. Počas svojho života opísal viacero nových druhov hmyzu, hlavne z radu chrobákov. Robil výskum hmyzu v oblasti Síbiri, na Aljaške v USA, ale aj v Európe, Ázii a Japonsku.
Dielo.
Močuľskij napísal okolo 45 prác, ktoré sa zaoberali hlavne biogeografiou, faunistikou a systematikou hmyzu.
Al-Džíza

Al-Džíza, po slovensky tradične aj Gíza ( "al-Džíza", egyptská výslovnosť: "eg-Gíza" / "el-Gíza"), môže byť v Egypte:
XOR

XOR môže byť: